खुश रहने के सूत्र हमारे ही भीतर समाए हुए हैं
कई बार धनाढ्य लोग कहते हैं कि इन दिनों तंगी चल रही है। उनकी तंगी भी ऐसी रहती है जिस पर लाखों गरीब कुर्बान। इसी कारण अमीर लोग अलग-अलग ढंग से चर्चा में बने ही रहते हैं। धन भाग्य ही नहीं अवसर भी है। अगरPt. Vijayshankar Mehta's column - The formula to be happy lies within us
कई बार धनाढ्य लोग कहते हैं कि इन दिनों तंगी चल रही है। उनकी तंगी भी ऐसी रहती है जिस पर लाखों गरीब कुर्बान। इसी कारण अमीर लोग अलग-अलग ढंग से चर्चा में बने ही रहते हैं। धन भाग्य ही नहीं अवसर भी है। अगर आप कम धन में अधिक धनी होने का आभास चाहते हैं, तो एक सरल तरीका है दान करना।
दान में चार बातें आती हैं- संतोष, ईश्वर-स्मरण, त्याग और सेवा। इन चारों से उपजती है खुशी। दान और खुशी का गहरा संबंध है। पश्चिमी देशों और हमारे भारत में दान में अंतर है। वहां दान, धन और कर का एडजस्टमेंट होता है। हालांकि इसकी झलक अब भारत में भी दिख रही है। लेकिन हमारी संस्कृति में दान आचार, व्यवहार और संस्कार है।
आपके पास दौलत कम है या ज्यादा, इससे फर्क नहीं पड़ता। बस दान की वृत्ति बनाए रखें। जो खुश हैं, वो अमीर हैं। खुश रहने के सूत्र हमारे भीतर समाए हैं। हमारे अलावा न हमें कोई खुश कर सकता है, न ही दुखी। हम दूसरों में खुशी न ढूंढें, वरना उधार में मिला सुख बहुत जल्दी दुख में बदलता है।